चोर गिरोह से 13 दोपहिया वाहन बरामद
भास्कर संवाददाता | कटारियां
बहरामपुलिस ने दोपहिया वाहन चोर गिरोह के एक सदस्य को काबू किया है, जबकि गिरोह के दूसरे सदस्यों की तलाश की जा रही है।
पकड़े गए व्यक्ति के पास से 13 दोपहिया वाहन भी बरामद किए हैं। उसे अदालत में पेश करके उसका दो दिन का रिमांड हासिल किया गया है। बहराम थाना इंचार्ज इंस्पेक्टर सुरिंदर चांद ने बताया कि पुलिस को इस गिरोह के बारे में गुप्त सूचना मिली, जिसके बाद एएसआई पुरषोतम लाल की अगुवाई वाली पुलिस पार्टी की ओर से गांव मुन्ना के पास से गिरोह के सदस्य गांव कटारियां निवासी पुरषोतम लाल को गिरफ्तार किया गया। आरोपी पुरषोतम की निशानदेही पर पुलिस पार्टी ने 12 मोटर साइकिल एक एक्टिवा भी बरामद की। आरोपी के दूसरे साथी कंगरौड़ निवासी कुलविंदर किंदा की तलाश की जा रही है। आरोपी के खिलाफ आईपीसी की धारा 379 411 के तहत मामला दर्ज कर आगे की कार्रवाई शुरु कर दी गई है।
वाहन चोर गिरोह के सदस्य पुरषोतम के ढाबे के पीछे बंद पड़े पोल्ट्री फार्म में वाहनों को छिपाते थे। जबकि दूसरा आरोपी कुलविंदर किंदा भी कटारियां में मकैनिक का काम करता है। दोनों आरोपियों ने अब तक कितने वाहन चोरी किए हैं और कितने बेचे हैं, पुलिस यह भी पता लगा रही है। एसएचओ सुरिंदर चांद ने बताया कि आरोपी चोरी से पहले वाहन चालक की रैकी करते थे तथा जब वाहन चालक अपना वाहन खड़ा करके शापिंग आदि करने के लिए दुकान के अंदर जाते थे, तो पीछे से कुछ ही मिनट में अपनी नकली चाबियों की मदद से वाहन चोरी कर लेते थे। आरोपियों ने ज्यादातर चोरियां नवांशहर, बंगा फगवाड़ा क्षेत्र में ही की हैं।
पकड़ा गया मोटरसाइकिल चोर, पुलिस पार्टी और बरामद वाहनों के साथ।
bho_Deva san_Deva hin_Deva hin_Deva hin_Deva hin_Deva